CELEX: 42012X0107(02)
Language: el
Date: 2012-01-07 00:00:00
Title: Τροποποιήσεις του 2010 του κανονισμού αριθ. 23 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση φανών οπισθοπορείας για οχήματα με κινητήρα και τα ρυμουλκούμενά τους

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 4/18
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημοσίου δικαίου. Το καθεστώς και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
   http://www.unece.org/trans/main/wp29/wp29wgs/wp29gen/wp29fdocstts.html
   Τροποποιήσεις του 2010 του κανονισμού αριθ. 23 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση φανών οπισθοπορείας για οχήματα με κινητήρα και τα ρυμουλκούμενά τους
   Τροποποιήσεις του κανονισμού αριθ. 23 που δημοσιεύθηκαν στην ΕΕ L 148 της 12.6.2010, σ. 34.
   Ενσωματώνει:
   Συμπλήρωμα 16 στην αρχική έκδοση του κανονισμού — Ημερομηνία έναρξης ισχύος: 9 Δεκεμβρίου 2010
   Συμπλήρωμα 17 στην αρχική έκδοση του κανονισμού — Ημερομηνία έναρξης ισχύος: 23 Ιουνίου 2011
   
      Τροποποιήσεις στον πίνακα περιεχομένων
   
   Τα «Περιεχόμενα» τροποποιούνται ως εξής:
   
      «…
      ΠΑΡΑΡΤΗΜΑΤΑ
      
                  Παράρτημα 1 —
               
               Ανακοίνωση σχετικά με την έγκριση ή επέκταση ή απόρριψη ή ανάκληση έγκρισης ή οριστική διακοπή παραγωγής τύπου φανού οπισθοπορείας σύμφωνα με τον κανονισμό αριθ. 23
            
                  Παράρτημα 2 —
               
               Παραδείγματα διατάξεων σημάτων έγκρισης
            
                  Παράρτημα 3 —
               
               Φωτομετρικές μετρήσεις
            
                  Παράρτημα 4 —
               
               Ελάχιστες απαιτήσεις για τη συμμόρφωση των διαδικασιών ελέγχου παραγωγής
            
                  Παράρτημα 5 —
               
               Ελάχιστες απαιτήσεις δειγματοληψίας από επιθεωρητή»
            
   
      Τροποποιήσεις στο κυρίως κείμενο του κανονισμού
   
   Εισάγεται νέο σημείο 5.3.3, το οποίο έχει ως εξής:
   
      
                  «5.3.3.
               
               
                  Κάθε δομοστοιχείο φωτεινής πηγής είναι σχεδιασμένο έτσι ώστε άσχετα από τη χρήση εργαλείων, να μην μπορεί να αντικαθίσταται μηχανικά από κάποια αντικαταστάσιμη εγκεκριμένη φωτεινή πηγή.»
               
            
   Το σημείο 8 τροποποιείται ως εξής:
   
      «8.   ΧΡΩΜΑ ΤΟΥ ΕΚΠΕΜΠΟΜΕΝΟΥ ΦΩΤΟΣ
      Το χρώμα του εκπεμπόμενου φωτός εντός του δικτύου κατανομής φωτός που ορίζεται στο σημείο 2 του παραρτήματος 3 είναι λευκό. Για την επαλήθευση των χρωματομετρικών χαρακτηριστικών εφαρμόζεται η διαδικασία δοκιμής που περιγράφεται στην παράγραφο 7 του παρόντος κανονισμού. Εκτός του πεδίου αυτού, δεν παρατηρείται έντονη μεταβολή χρωμάτων.
      Ωστόσο, για φανούς που είναι εξοπλισμένοι με μη αντικαταστάσιμες φωτεινές πηγές (λαμπτήρες πυράκτωσης και άλλους), τα χρωματομετρικά χαρακτηριστικά θα πρέπει να επαληθεύονται με τις φωτεινές πηγές που υπάρχουν στο φανό, σύμφωνα με τα σχετικά εδάφια του σημείου 7.1 του παρόντος κανονισμού.»
   
   Το σημείο 9.2 τροποποιείται ως εξής:
   
      
                  «9.2.
               
               
                  Τηρούνται οι ελάχιστες απαιτήσεις συμμόρφωσης των διαδικασιών ελέγχου παραγωγής που ορίζονται στο παράρτημα 4 του παρόντος κανονισμού.»
               
            
   Το σημείο 9.3 τροποποιείται ως εξής:
   
      
                  «9.3.
               
               
                  Πρέπει να πληρούνται οι ελάχιστες απαιτήσεις για δειγματοληψία από επιθεωρητή, οι οποίες καθορίζονται στο παράρτημα 5 του παρόντος κανονισμού.»
               
            
   
      Τροποποιήσεις των παραρτημάτων
   
   Το παράρτημα 4 απαλείφεται.
   Το (πρώην) παράρτημα 5 γίνεται παράρτημα 4.
   Το σημείο 2.5 του παραρτήματος 4 τροποποιείται ως εξής:
   
      «2.5.   Κριτήρια αποδοχής
      Ο κατασκευαστής είναι υπεύθυνος για τη διεξαγωγή στατιστικής μελέτης των αποτελεσμάτων των δοκιμών και για τον καθορισμό, σε συμφωνία με την αρμόδια αρχή, των κριτηρίων που διέπουν την αποδοχή των προϊόντων του προκειμένου αυτά να πληρούν τις προδιαγραφές που ορίζονται σχετικά με την εξακρίβωση της συμμόρφωσης των προϊόντων στο σημείο 9.1 του παρόντος κανονισμού.
      Τα κριτήρια αποδοχής οφείλουν να είναι τέτοια ώστε, με βαθμό εμπιστοσύνης 95 %, η ελάχιστη πιθανότητα επιτυχίας σε δειγματοληπτικό έλεγχο σύμφωνα με το παράρτημα 5 (πρώτη δειγματοληψία) να φτάνει στο 0,95 %.»
   
   Το (πρώην) παράρτημα 6 γίνεται παράρτημα 5.